Pöide

Pöide on kylä ja entinen kunta Saarenmaan itärannikolla. Kunnan keskus oli Tornimäen kylä.”Pöide vald”, Eesti Entsüklopeedia 12, s. 450. Tallinn 2003.  Pöide liitettiin osaksi uutta Saarenmaan kuntaa vuoden 2017 lokakuussa.

Paikkakunnan nähtävyyksin kuuluu Mariankirkko, jota käyttää luterilainen seurakunta. Kirkon edeltäjä rakennettiin 1230-luvulla, ja nykyinen kirkko valmistui sen paikalle 1350-luvulla. Kirkko vaurioitui tulipalossa vuonna 1940, ja kirkon entistystyö suoritettiin vuosina 1958–1961.”Pöide Maarja kirik”, Eesti Entsüklopeedia 12, s. 449–450. Tallinn 2003.  Paikkakunnalla on myös Tornimäen ortodoksinen kirkko, joka on valmistunut vuonna 1873.

Maailmansotien välisenä aikana Pöiden hautausmaa oli saksalaisten matkailijoiden suosima vierailukohde, koska kirjailija Walter Flex oli sinne haudattuna vuoteen 1940 saakka. Hautausmaalla on myös Aderkasin, Bergin ja Buhrmeisterin suvun hautakappelit 1700-luvun lopulta.”Pöide”, Eesti Entsüklopeedia 12, s. 449. Tallinn 2003. 

Pöidessä sijaitsee Kahutsin muinaislinnoitus, joka mainitaan Henrikin Liivinmaan kronikassa; paikalla suoritettiin arkeologinen tutkimus vuosina 1990–1992.”Pöide maalinn”,  Eesti Entsüklopeedia 12, s. 449. Tallinn 2003. 

Mariankirkon kaakkoispuolella sijaitseva Otin kartano () oli Aderkasin aatelissuvun asuinpaikka 1700-luvulta vuoteen 1919 saakka.

1900-luvun alkupuolella kunnan nimi oli Uuemõisa ().

Kylät
Pöiden kunnassa oli useita kyliä: Ardla, Are, Iruste, Kahutsi, Kakuna, Kanissaare, Keskvere, Koigi,  Kõrkvere, Kärneri, Kübassaare, Leisi, Levala, Metsara, Mui, Muraja, Neemi, Nenu, Oti, Puka, Pöide, Reina, Sundimetsa, Talila, Tornimäe, Ula, Unguma, Uuemõisa, Veere, Välta.

Väestö
Vuonna 2011 Pöiden kunnassa oli 794 asukasta, joista 783 (98,6 %) oli virolaisia, 3 (0,4 %) venäläisiä ja 9 (1,1 %) muita kansallisuuksia.

Lähteet

Luokka:Saarenmaan entiset kunnat
Luokka:Viron entiset kunnat